Tisztelt Hallgató!
Örömmel értesítjük, hogy felvételt nyert a Debreceni Egyetem Tehetséggondozó Programjába! Kérjük, olvassa el figyelmesen a levelet, mely további teendőiről tájékoztatja!

Fontos tudnivaló, hogy a DETEP „képzés” csak a graduális időszakra vonatkozik (alapképzés, mesterképzés), a PhD képzésre már nem.

Adminisztrációs feladatok

A Neptun Tanulmányi Rendszerben a többi képzéshez hasonlóan a Tehetséggondozó programba (DETEP képzésre) is szükséges regisztrálni! 

Ehhez a következő lépéseket kell tenni: 

1. A Neptun tanulmányi rendszerbe belépve, az oldal jobb felső részén található Képzésváltás gombot nyomva, ki kell választani a DETEP képzést. 

2. Ezután az Ügyintézés/Beiratkozás, bejelentkezés felületen kiválasztva az aktuális félévet, Aktív státuszt kell beállítani a Lehetőségek gomb megnyomása után. 
A 2012/13/1 féléves regisztrációt a Tudományos Igazgatóság elvégzi
3. A regisztráció után a Tárgyfelvétel menüponton a DETEP mintatantervet kiválasztva fel kell venni a Konzultációs kredit nevű tárgyat, és azon kurzusát, ahol oktatóként a saját témavezető van megadva. 
A 2012/2013/1 félévben a kurzusfelvételi időszak 2012. október 4-től október 18-ig tart. 

A konzultációs kreditet csak a Neptunban kell felvenni, az indexben nem!
Amennyiben nem találja a témavezetőjéhez tartozó kurzust, azt kérjük, jelezze a Tudományos Igazgatóságon, vagy a témavezetője tanszékén, akik meghirdetik a kurzust a megfelelő adatok beállításával. 

Ezen regisztrációs lépéseket minden félév elején a többi képzéssel megegyező regisztrációs időszakban kell megtennie, ameddig részt vesz a Tehetséggondozó programban!

A Konzultációs kredit tárgyat a témavezetőnek minden félév végén alá kell írnia a Neptunban. Ez a programban való bennmaradás feltétele, érte DETEP ösztöndíj nem jár. (Ösztöndíj csak a teljesítménykreditek után jár. Az ösztöndíj pályázat kiírása 2013 januárjában várható, melyről minden DETEP hallgatót a Neptunon keresztül és saját e-mail címén értesítünk.)

Kapcsolat
Egyéb kérdéseivel forduljon Mándy Zsuzsához a detep@unideb.hu e-mail címen.

Aktuális információk a detep.unideb.hu honlapon olvashatók.
Tudományos Igazgatóság

2012. október 3.
